Cúlra agus comhthéacs institiúideach

Tá foráil i gConradh Liospóin go mbunófar Cór Saorálach Eorpach um Chabhair Dhaonnúil (Airt. 214.5) chun go bhféadfaidh Eorpaigh óga rannchuidiú le hoibríochtaí cabhrach daonnúla an Aontais. I Samhain 2010 ghlac an Coimisiún Teachtaireacht maidir leis an gCór Saorálach. Glacadh Conclúidí ón gComhairle agus Dearbhú i Scríbhinn ó Pharlaimint na hEorpa in 2011. Mhol an Coimisiún leithdháileadh EUR 210 Milliún don Chór Saorálach faoin gCreat Airgeadais Ilbhliantúil atá ag teacht aníos don tréimhse 2014 – 2020.

Comhairliúchán leis na páirtithe leasmhara

Bhí baint leanúnach ag geallsealbhóirí lena n‑áirítear na príomheagraíochtaí cabhrach daonnúla agus saorálacha agus na Ballstáit, sa phróiseas chun an Cór Saorálach a bhunú ón dtús go luath sa bhliain 2010. Bailíodh faisnéis agus saineolas freisin i staidéir/athbhreithnithe seachtracha, i gComhdhálacha tiomnaithe agus i gcomhairliúchán poiblí ar líne.

Leag na geallsealbhóirí béim go minic ar an riachtanas go mbeadh an Cór Saorálach faoi thionchar an éilimh agus bunaithe ar riachtanais le tionchar ceart a áirithiú ar an bpobal a bhainfeadh leas as. Ba cheart don Chór Saorálach saorálaithe a shlógadh chun na luachanna atá ag croí an tionscadail Eorpaigh a léiriú agus iad ag tabhairt cabhrach daonnúla agus úsáid na saorálaithe a ailíniú leis an dtreocht i dtreo méadaithe ar an ngairmiúlacht san earnáil. Mhol roinnt geallsealbhóirí freisin idirdhealú a dhéanamh idir daoine óga nach bhfuil an oiread sin cáilíochtaí acu, nach bhfuil le himlonnú chuig oibríochtaí daonnúla ina bhfuil an tslándáil ina chúis imní, agus saorálaithe a bhfuil taithí acu. Ar deireadh, leagadh béim ar chomh tábhachtach agus atá acmhainn na heagraíochta óstála áitiúla chun a áirithiú go mbeidh tionchar buan ag rannchuidiú na saorálaithe ar na pobail óstála.

Bunaithe ar na torthaí ó na hathbhreithnithe agus ó na comhairliúcháin, agus ar mhaithe le roinnt de ghnéithe féideartha an Chóir Shaorálaigh amach anseo a thástáil, sheol an Coimisiún dhá bhabhta de threoirthionscadail, le bheith ar siúl ó 2011 go 2013. Baineadh leas as na ceachta tosaigh a foghlaimíodh sna treoirthionscadail chun an Measúnú Tionchair seo a mhúnlú.

Sainmhíniú ar an bhfadhb agus coimhdeacht

Léiríonn sonraí le déanaí treocht ghinearálta i dtreo méadaithe ar líon na saorálaithe atá gníomhach san AE le deich mbliana anuas. Léirítear in Eorabharaiméadair gurb iad réimsí na dlúthpháirtíochta agus na cabhrach daonnúla na réimsí ina bhfuil an ról is tábhachtaí ag saorálaíocht le haghaidh Eorpach agus tacaíonn 88 % de mhuintir na hEorpa le Cór Daonnúil Saorálach a bhunú. Cé go bhfuil cur amach ag 68 % faoi mhaoiniú an AE don chabhair dhaonnúil, ní mheasann ach 30 % d'Eorpaigh go bhfuil eolas maith acu faoi. Ina theannta sin, d'ainneoin méadú ar an éileamh ar shaorálaíocht chuig tríú tíortha sa réimse daonnúil, tá baint ag formhór na saorálaithe atá á n‑imlonnú lasmuigh den AE fós le tionscadail comhair um fhorbairt níos fadtéarmaí seachas le hidirghabhálacha cabhrach daonnúla.

Cé go bhfuil roinnt scéimeanna saorálacha ann cheana féin, tá easpaí agus bearnaí tábhachtacha ann fós a chuireann bac ar scéimeanna saorálacha a gcumas iomlán a bhaint amach chun tacú le gníomhaíochtaí daonnúla. Mar gheall nach bhfuil cur chuige córasach struchtúrtha an AE ann i leith saorálaíochta, go bhfuil difríochtaí suntasacha ar chomh forbartha agus atá saorálaíocht i measc na mBallstát agus go bhfuil infheicteacht na saorálaíochta teoranta, cuirtear bac ar fhorbairt iomlán na ngníomhaíochtaí saorálacha san AE, agus cuirtear teorainn le rannpháirtíocht na ndaoine atá toilteanach nó díocasach chun rannchuidiú ar mhodh nithiúil le hoibríochtaí cabhrach daonnúla an AE trí mheán na saorálaíochta.

Aithníodh na fadhbanna sonracha seo a leanas: (i) nach bhfuil cur chuige struchtúrtha an AE i leith saorálaíochta, lena n‑áirítear na difríochtaí suntasacha ar an leibhéal saorálaíochta i measc na mBallstát; (ii) easpaí maidir le chomh feiceálach agus atá gníomhaíochtaí daonnúla an AE agus an dlúthpháirtíocht le daoine i ngátar, rud a fhágann nach bhfuil ach cur amach teoranta faoin méid sin ag Eorpaigh agus bíonn deacrachtaí níos mó ann dóibh siúd ar mian leo rannchuidiú go nithiúil leis an gcabhair dhaonnúil trí bheith rannpháirteach; (iii) nach bhfuil sásraí leanúnacha aitheantais agus roghnúcháin ann a úsáidtear go comhsheasmhach ar fud na mBallstát, rud a fhágann go mbíonn sé deacair soláthar na saorálaithe a mheaitseáil leis an éileamh ó eagraíochtaí; (iv) easpa saorálaithe le cáilíochtaí leordhóthanacha sa chabhair dhaonnúil a thugann le fios go ndéanann eagraíochtaí sallchuir nach bhfuil an oiread sin taithí acu saorálaithe a imlonnú, i gcúinsí áirithe, gan íosleibhéal scileanna nó gan íosleibhéal feasa a bheith acu maidir le prionsabail dhaonnúla; (v) na heasnaimh san acmhainn bhorrtha don chabhair dhaonnúil, mar thoradh ar an méadú ar líon agus ar mhéid na ngéarchéimeanna daonnúla agus an méadú ar riachtanais dhaonnúla a fhágann go bhfuil sé ríthábhachtach líon na n‑acmhainní cáilithe atá le himlonnú i gcomhthéacsanna géarchéime a fheabhsú i gcásanna ina gcuirtear an acmhainn faoisimh áitiúil agus idirnáisiúnta thar a riocht go minic; (vi) acmhainn íseal na n‑eagraíochtaí óstála a áirithiú go mbeidh tionchar inbhuanaithe ag rannchuidiú na saorálaithe ar na tairbhithe.

Mura mbeadh aon tionscnamh ann ar leibhéal an AE, ní bheifeá in ann dul i ngleic leis na ceisteanna a ardaítear thuas. Thairis sin, bheadh an easpa gníomhaíochta ón Aontas ar neamhréir le Conradh Liospóin, ina gceanglaítear bunú an Chóir Shaorálaigh.

Cuspóirí

Is féidir le slógadh níos éifeachtaí ar an acmhainn saorálaíochta laistigh den AE a bheith mar bhealach úsáideach chun íomhá an‑dearfach den AE a léiriú don domhan. Is féidir leis suim a chothú i dtionscadail phan‑Eorpacha chun tacaíocht a thabhairt do ghníomhaíochtaí cabhrach daonnúla, lena n‑áirítear gníomhaíochtaí cosanta sibhialta a bhfhuil gné dhaonnúil ag baint leo, ní amháin le tuilleadh imlonnuithe ach le hullmhúchán níos fearr freisin. Is féidir leis an méid sin na tairbhí a chuirtear ar fáil do na pobail óstála a atreisiú agus na tionchair ar na saorálaithe iad féin a neartú chomh maith trí scileanna sonracha a fhorbairt a bhaineann leis an margadh saothair daonnúil – ach inniúlachtaí don saol freisin cosúil le teacht aniar pearsanta agus feasacht agus tuiscint idirchultúrtha.

Dá bhrí sin tá sé mar aidhm ag an gCór Saorálach feidhmiú chun leasa na n‑eagraíochtaí sallchuir, na bpobal a mbíonn siad ag freastal orthu, na saorálaithe agus, ar an gcaoi sin, an AE ina iomláine. Ceapadh na cuspóirí seo a leanas bunaithe ar mhachnamh ar an méid thuas:

Cuspóir ginearálta

· Luachanna daonnúla an AE agus dlúthpháirtíocht an AE le daoine i ngátar a léiriú, trí Chór Saorálach Eorpach um Chabhair Dhaonnúil éifeachtach infheicthe a chur chun cinn mar rannchuidiú feabhsaithe ón AE leis an acmhainn fhoriomlán freagairt a thabhairt do ghéarchéimeanna daonnúla.

Cuspóirí sonracha

Feabhas a chur ar acmhainn an Aontais cabhair dhaonnúil a sholáthar Scileanna agus inniúlachtaí na saorálaithe agus a ndálaí oibre a fheabhsú Cur chun cinn a dhéanamh ar a infheicthe agus atá luachanna daonnúla an Aontais Acmhainn na n‑eagraíochtaí óstála i dtríú tíortha a fhorbairt Feabhas a chur ar chomhchuibheas/chomhleanúnachas ar fud na mBallstát chun deiseanna a fheabhsú do shaoránaigh Eorpacha a bheith rannpháirteach in oibríochtaí cabhrach daonnúla Treisiú a dhéanamh ar na critéir chun saorálaithe a aithint agus a roghnú

Cuspóir Oibríochtúil

· Creat a bhunú chun go bhféadfaidh saoránaigh Eorpacha rannchuidiú go comhpháirteach le hoibríochtaí cabhrach daonnúla an Aontais (Conradh Liospóin, Airt. 214.5).

Roghanna Beartais

Mura mbíonn Cór Saorálach ann (gan aon ghníomhaíocht nua ón AE), is féidir a bheith ag súil leis go leanfar de shaorálaithe a úsáid sa chomhar um fhorbairt níos fadtéarmaí den chuid is mó, agus go leanfadh na scéimeanna saorálacha náisiúnta agus na heagraíochtaí neamhrialtasacha aonair dá gcuid modhanna féin a chur i bhfeidhm maidir le haithint agus roghnú.

Bheadh cumas saorálach sa chabhair dhaonnúil nár baineadh leas as freisin sa chás seo mar gheall nach mbeadh an acmhainn ann – laistigh den phobal eagraíochtaí neamhrialtasacha agus le rialtais náisiúnta – chun oiliúint oiriúnach a fhorbairt agus a thairiscint. Ar na cúiseanna sin, leanfadh na heagraíochtaí sallchuir freisin de shaorálaithe nach mbíonn na scileanna riachtanacha acu i gcónaí a imlonnú, gan aon deimhniú maidir le cáilíocht na socruithe ná tionchair iarbhír rannpháirtíocht na saorálaithe sna pobail áitiúla. Bheadh an tionchar ar na heagraíochtaí óstála agus ar na pobail áitiúla teoranta freisin agus bheadh sé ag brath ar acmhainní na heagraíochta óstaigh i ndeireadh na dála, acmhainní a bhíonn an‑teoranta go minic.

Ar deireadh, ní thiocfadh aon fheabhsú ar infheictheacht an AE mura dtógfaí aon ghníomhaíocht nua ar leibhéal an AE. Ar na cúiseanna seo, agus ag cur san áireamh go gceanglaítear bunú an Chóir Shaorálaigh faoi Chonradh Liospóin (Airt. 214.5), ní dhéantar a thuilleadh machnaimh ar an rogha 'gan aon ghníomhaíocht nua ón AE'.

Is é an dúshlán atá i gceist an cór a shainiú ar an mbealach ina mbainfear na tairbhí (éifeachtacht) is fearr agus is féidir amach go costéifeachtach. Aithníodh ceithre rogha beartais, a eascraíonn as 'modúil' (raon iomlán na ngníomhaíochtaí a d'fhéadfaí tacú leo) dhifriúla a chur le chéile ar bhealach breisíoch:

Bheadh na nithe seo a leanas san áireamh faoi Rogha 1: (1) caighdeáin a fhorbairt maidir le saorálaithe a aithint agus a roghnú, chun a áirithiú go ndéanfaí na saorálaithe cearta a mhealladh agus a roghnú ar bhealach cothrom agus go mbeidh na hinniúlachtaí cearta acu, agus (2) sásra deimhniúcháin a fhorbairt le haghaidh eagraíochtaí sallchuir a thabharfadh fianaise iniúchta go bhfuil na heagraíochtaí deimhnithe ag cloí le caighdeáin an AE.

Chomh maith leis na gníomhaíochtaí a chumhdaítear cheana faoi Rogha 1, bheadh na nithe seo a leanas faoi Rogha 2: (3) tacú le hoiliúint na saorálaithe, ag cur le taithí na n‑eagraíochtaí cabhrach daonnúla, le ceachtanna a foghlaimíodh sna treoirthionscadail agus ó oiliúint a d'eagraigh an Coimisiún mar chuid den bheartas um Chosaint Shibhialta; (4) Clár a bunú de shaorálaithe cáilithe ón AE atá ar fáil le dul i mbun cabhrach daonnúla, a chuirfidh ardán ar fáil chun saorálaithe ar iarrthóirí oiriúnacha iad a aithint go tapa agus rochtain níos fearr ar dheiseanna saorálacha do dhaoine ó gach cearn den AE; agus (5) caighdeáin agus sásra deimhniúcháin a fhorbairt don bhainistíocht shaorálach in eagraíochtaí óstála, lena áirithiú go mbainfear úsáid leormhaith as scileanna na saorálaithe chun leasa na bpobal áitiúil.

Faoi Rogha 3, chuirfí an méid seo a leanas leis na gníomhaíochtaí a chumhdaítear faoi Rogha 2: (6) saorálaithe ón AE a imlonnú go tríú tíortha, lena n‑áirítear 'socruithe printíseachta' mar chuid den oiliúint le haghaidh saorálaithe nach bhfuil an oiread sin taithí acu chomh maith le "gnáth-imlonnuithe" mar chuid de thionscadail cabhrach daonnúla (le béim ar leith ar chosc/ullmhacht agus ar idirghabhálacha téarnaimh); (7) acmhainn a fhorbairt i measc na n‑eagraíochtaí óstála ar mhaithe le tacú leis na caighdeáin a forbraíodh faoi mhodúl 5 a chur chun feidhme agus chun an acmhainn óstála a fheabhsú; agus (8) 'Líonra an AE de shaorálaithe daonnúla' a bhunú trí bhíthin suíomh gréasáin idirghníomhach líonraithe a chuirfidh ar chumas na saorálaithe páirt a ghlacadh nuair nach bhfuil siad imlonnaithe. Chuirfí an líonra seo chun feidhme trí Ghníomhaireacht Feidhmiúcháin atá ann cheana a bhfuil taithí ábhartha aici ar chláir do shaorálaithe, le maoirseacht iomchuí ón gCoimisiún.

Ar deireadh, faoi Rogha 4 chuirfí tacaíocht ar fáil don mheascán céanna gníomhaíochtaí agus atá i rogha 3 (gach ceann den 8 modúl), agus glactar leis go ndéanfadh an Coimisiún Eorpach gach comhpháirt a bhainistiú go díreach, lena n‑áirítear roghnúchán, oiliúint agus imlonnú. D'fhéadfaí cur chuig den sórt sin maidir le himlonnú saorálaithe a eagrú ar roinnt bealaí, lena n‑áirítear i) acmhainní daonna breise a leithdháileadh laistigh de sheirbhísí an Choimisiúin, ii) úsáid a bhaint as Gníomhaireacht Feidhmiúcháin atá ann cheana ar mhaithe le cur chun feidhme (mar shampla, an Ghníomhaireacht Feidhmiúcháin EACEA de chuid Ard-Stiúrthóireacht an Oideachais agus an Chultúir. iii) Gníomhaireacht Chór Saorálach an AE nua neamhspleách a bhunú. I bhfianaise na gcostas breise riaracháin toimhdithe a bhaineann le Gníomhaireacht nua a bhunú sna dálaí eacnamaíocha atá ann faoi láthair agus an dúbailt fhéideartha le comhlachtaí atá ann faoi láthair, ní dhéantar costáil bhreise ar an rogha seo sa Mheasúnú Tionchair seo.

Anailís ar na cineálacha éagsúla tionchair

Déantar measúnú sa MT ar na príomhthionchair féideartha a bhaineann le gach rogha (lena n‑áirítear na tionchair ar geallsealbhóirí difriúla), a mhéad is a bhaineann gach rogha na cuspóirí sonracha agus na meastacháin ar na costais chur chun feidhme (measúnú éifeachtúlachta) amach, ag déanamh talamh slán de go nglacfar an Creat Reachtach lena chur chun feidhme go hiomlán ag tosú in 2014. Tá na costais bainistíochta san áireamh freisin sna meastacháin ar na costais chur chun feidhme, agus glactar leis go gcuimseoidh siad thart ar 10 % den bhuiséad foriomlán má dhéanann an Coimisiún bainistiú ar na gníomhaíochtaí, agus go mbeadh na costais thart ar 8 % dá ndéanfaí an bhainistíocht a sheachfhoinsiú chuig Gníomhaireacht Feidhmiúcháin atá ann cheana.

Rogha 1

Faoi rogha 1, chruthófaí na dálaí chun trédhearcacht agus comhleanúnachas na bpróiseas earcaíochta agus oiliúint na saorálaithe ar fud na mBallstát a mhéadú agus d'fhéadfadh sé eagraíochtaí sallchuir a spreagadh chun na cineálacha cur chuige atá acu a ailiniú. Bheidh na tionchair agus éifeachtaí na sineirgíochtaí ag brath ar an méid úsáide a bhainfí as caighdeáin agus sásraí deimhniúcháin i measc na n‑eagraíochtaí. Maidir le saorálaithe, faoi Rogha 1 chuirfí ar chumas na saorálaithe a thaispeáint ar a gcuid CVanna gur roghnaigh/fhostaigh eagraíocht deimhnithe iad go príomhúil, agus dhéanfaí foráil maidir le leibhéal eolais níos fearr maidir leis an méid a mbeithfí ag súil leis ón saorálaíocht le heagraíochtaí difriúla.

Bheadh na tionchair maidir le hinfheiceacht an AE a chur chun cinn lasmuigh den AE an‑teoranta, mar gheall nach bhfuil le tuiscint go bhfuil aon imlonnú i gceist faoin rogha seo. Ar an gcúis chéanna sin, ní bheadh ach tionchair féideartha neamhdhíreacha ar phobail áitiúla agus ar eagraíochtaí óstála.

Mar chonclúid, bheadh tionchar teoranta ag rogha 1 ar na cuspóirí, ag brath ar an leibhéal úsáide a bhainfí as caighdeáin agus chomh toilteanach agus a bheadh na heagraíochtaí saoralacha bheith rannpháirteach sna sásraí deimhniúcháin.

Is thart ar EUR 3.5 milliún costais chur chun feidhme rogha 1 thar an tréimhse 2014-2020.

Rogha 2

Mar is amhlaidh le rogha 1, d'aireofaí go mbeadh na dálaí ann chun go bhféadfaí an córas earcaíochta do shaorálaithe a fheabhsú faoi rogha 2. Ina theannta sin, bheadh rochtain ag na heagraíochtaí sallchuir ar shaorálaithe a bhfuil clár oiliúna cuimsithe curtha i gcrích acu, agus chuirfeadh sé sin feabhas ar éifeacahtacht na saorálaithe a bheadh le himlonnú dá bhrí sin, laghdófaí an baol go mbeadh mímheaitseáil ann agus d'éascófaí maoirseacht agus treorú na saorálaithe ar an láthair. Bheadh sé ina chabhair d'eagraíochtaí earcaíochta freisin chun iarrthóirí oiriúnacha a aithint dá mbunófaí Clár de shaorálaithe oilte.

Rannchuidíonn an rogha seo go díreach le cáilíochtaí na saorálaithe trí hoiliúint, agus méadaítear an seans go ndéanfaí iad a imlonnú. D'fhéadfaí dul i mbun saorálaíochta níos tapúla ag an tús freisin le hoiliúint agus leis an gClár, agus chabhródh na caighdeáin do na heagraíochtaí óstála leis na saorálaithe chun a rannchuidiú a uasmhéadú agus iad imlonnaithe agus méadófaí an sásamh a bhainfidís as a bpost. Bheadh tionchar ag Rogha 2 ar phobail áitiúla agus ar eagraíochtaí óstála chomh maith, agus ar infheicfheacht an AE i dtríú tíortha má dhéanfar agus nuair a dhéanfar saorálaithe oilte a imlonnú, agus ansin amháin.

Go foriomlán, d'fheabhsódh rogha 2 cáilíochtaí na saorálaithe agus chruthófaí leis na dálaí chun imlonnuithe níos éifeachtaí a dhéanamh agus rannchuidiú na saorálaithe leis an earnáil cabhrach daonnúla a mhéadú. Ní bheadh aon ráthaíocht ann, áfach, go gcuirfí na scileanna a d'fhoghlaimeodh na saorálaithe chun seirbhíse na bpobal áitiúil go hiarbhír, ná go gcuirfear dlúthpháirtíocht an AE chun cinn i dtríú tíortha.

Is é EUR 53 milliún costais chur chun feidhme rogha 3 thar an tréimhse 2014-2020.

Rogha 3

Faoi Rogha 3, chomh maith leis an méid atá sna roghanna roimhe seo, chuirfí leis tacaíocht d'imlonnú na saorálaithe in oibríochtaí cabhrach daonnúla, acmhainna fhorbairt i measc na n‑eagraíochtaí óstála áitiúla agus 'Líonra an AE de shaorálaithe daonnúla' a bhunú.

Faoin gcur chuige atá beartaithe, faoina ndéanfadh Gníomhaireacht Feidhmiúcháin atá ann cheana roghanna imlonnaithe saorálaithe iomchuí a mholadh d'eagraíochtaí daonnúla, d'áireofaí go mbeadh nasc idir an Cór Saorálach agus na príomhgheallsealbhóirí san earnáil. Bheadh an Coimisiún fós i mbun maoirseachta ar imlonnuithe le sraith de mhodhanna. Ar an gcéad dul síos, ní bheadh ach na saorálaithe sin ar éirigh leo i gcúrsa oiliúna an AE agus a cuireadh ar Chlár an Chóir inchláilithe i gcomhair imlonnaithe. D'áireofaí leis sin go mbeidh ar chumas na saorálaithe a imlonnófaí rannchuidiú a dhéanamh ar bhealach fónta. Ar an dara dul síos, bheadh an Coimisiún fós i mbun rialaithe trí mhaoirseacht ar an nGníomhaireacht, rud a dhéanfadh cinnte go mbainfí sármhaitheas amach agus go mbeadh an AE an‑fheiceálach le linn imlonnaithe. Ar an tríú dul síos, cheanglófaí ar na heagraíochtaí óstálaa gcuirfí saorálaithe ar fáil dóibh cloí le caighdeáin an AE a forbraíodh faoi Mhodúl 5.

Cabhróidh na naisc idir na modúil dhifriúla agus na coinníollacha a ghabhann le himlonnú lena áirithiú go mbeidh féiniúlacht láidir an AE ag baint le hoibríochtaí an Chóir Shaorálaigh.

Chabhródh an rogha seo le saorálaithe taithí oibre nithiúil a fháil san earnáil agus dhéanfadh sé feabhsú breise ar a gcuid cáilíochtaí de bharr an imlonnaithe, le go mbeidh siad níos mealltaí chun taithí a fháil ar an láthair ina dhiaidh sin agus chun na deiseanna atá ar fáil dóibh jabanna a fháil amach anseo a fheabhsú, chomh maith le hacmhainn bhorrtha na hearnála daonnúla a fheabhsú. Tá seans maith ann go spreagfaidh sé seo saoránaigh an AE ar mian leo a ndlúthpháirtíocht a chur in iúl le bheith rannpháirteach sa tsaorálaíocht agus rannchuidiú nithiúil a dhéanamh ar son chúis na cabhrach daonnúla (lena n‑áirítear daoine nach mbeadh an oiread deiseanna sin ar fáil dóibh i gcúinsí eile). Chuirfeadh Líona an AE de shaorálaithe daonnúla deiseanna líonraithe ar fáil freisin dóibh siúd ar mian leo tosú ar ghairm bheatha sa chabhair dhaonnúil. Ar deireadh, bheadh tairbhí cultúrtha ag baint leis an rogha seo, mar gheall go mbeadh an deis ag saorálaithe foghlaim faoi chultúir dhifriúla agus faoi bhealaí éagsúla maireachtála.

Is bealach lárnach díreach chun dlúthpháirtíocht an AE a léiriú agus infheictheacht an AE a mhéadú an Cór Saorálach a bheith i láthair agus ag tabhairt tacaíochta sna pobail áitiúla, go háirithe má bhíonn oiliúint leormhaith ann ag an am céanna lena n‑áirithiú go mbeidh na saorálaithe ag rannchuidiú go suntasach dearfach.

Ní hamháin go ndéanfaí an earnáil shaorálach agus an tacaíocht atá ar fáil do shaorálaithe san Eoraip a fheabhsú faoi Rogha 3, ach chumhdófaí gach gné riachtanach leis lena n‑áirithiú go mbeadh saorálaithe ag rannchuidiú leis na hidirghabhálacha cabhrach daonnúla i tríú tíortha go hiarbhír, agus go mbeadh siad ag rannchuidiú le héifeachtacht agus cáilíocht fhoriomlán na cabhrach daonnúla dá bharr sin.

Is é EUR 210 milliún costais chur chun feidhme rogha 3 thar an tréimhse 2014-2020.

Rogha 4

Mar gheall go mbeadh gach comhpháirt den Rogha seo faoi bhainistíocht dhíreach ag an gCoimisiún, tabharfaí an méid seo a leanas le tuiscint: Bheadh an leibhéal rialaithe céanna ón gCoimisiún i gceist i ndáil le hoiliúint na saorálaithe agus Clár a bhunú agus atá i gceist faoi rogha 3. Maidir le himlonnú, is é an Coimisiún nó an Ghníomhaireacht a dhéanfadh roghnú agus socrúchán deiridh saorálaithe a rialú, agus dhéanfaí iad a leabú sna tionscadail cabhrach daonnúla ar an láthair tar éis a roghnaithe. Bheadh an tionchar is féidir leis an gCoimisiún a bheith aige ar infheictheacht an AE agus ar 'mhargaíocht' an Chóir Shaorálaigh mar an gcéanna le rogha 3.

Bheadh athrú ar bhainistíocht na tacaíochta airgeadais do shaorálaithe sa Chór Saorálach á thabhairt le tuiscint faoi rogha 4 i gcomparáid leis na hoibrithe cabhrach a mhaoinítear faoi láthair trí pháirtithe i gcabhair dhaonnúil an AE. Bheadh sé le tuiscint ón athrú go mbeadh costais bhreise riaracháin ar an gCoimisiún maidir le hacmhainní daonna. Níltear ag súil leis go mbeidh an cumas céanna giarála agus for-rochtana ag seirbhísí an Choimisiún chun saorálaithe a chur ar an láthair, agus is dócha nach mbraithfidh eagraíochtaí daonnúla comhpháirteacha an leibhéal céanna 'úinéireachta' foriomlán, rud a d'fhéadfadh srian a chur ar éifeachtacht an imlonnaithe agus a d'fhéadfadh an dreasacht a laghdú maidir le cáilíocht fheabhsaithe sa tsaorálaíocht dhaonnúil. Mar chúiteamh ar an méid sin, moladh maith a bheadh ann struchtúr láidir rialachais inmheánaigh a fhorbhairt chomh maith le socruithe idirchaidrimh ó lá go lá lena áirithiú go ndéanfar an Cór Saorálach a chomhtháthú go maith sa chabhair dhaonnúil a chuireann an AE ar fáil. Tá gach cosúlacht ar an scéal go mbeadh an ráta féideartha fáis a bheadh ar raon feidhme ghníomhaíochtaí an Chóir Shaorálaigh beagán níos ísle ná mar a bheadh amhlaidh faoi rogha 4.

Ag an am céanna, mar gheall go bhfuil an cumas ionsúcháin saorálaithe teoranta, is dócha go mbeadh deacrachtaí ag an modh bainistíochta seo deiseanna méadaitheacha imlonnaithe a sholáthar. Mar thoradh ar scála imlonnuithe níos lú, bheadh na tairbhí do na pobail óstála agus don acmhainn fhoriomlán san earnáil níos teoranta. Ina theannta sin, d'fhéadfadh sé go laghdófaí inrochtaineacht agus rannpháirtíocht sa tsaorálaíocht do shaoránaigh an AE le bainistíocht dhíreach láraithe.

Dá gcoinneofaí na costais chur chun feidhme céanna agus atá faoi rogha 4 laistigh de theorann an bhuiséid MFF atá ar fáil thar an tréimhse 2014-2020 (EUR 210 milliún), bheadh laghdú 60 % ar na saorálaithe imlonnaithe.

Comparáid idir na roghanna

Agus comparáid á dhéanamh idir na ceithre rogha beartais, ba cheart cuimhneamh go bhfuil na roghanna in ord méadaitheach ó thaobh uaillmhéine nó raon feidhme de e.g. ó rogha 1 atá íostach go rogha 4 ina bhfuil bainistíocht fhorleathan dhíreach i gceist. Déantar comparáid idir na roghanna trí mheasúnú a dhéanamh ar a mhéad eile agus a chuireann na roghanna níos fairsinge leis na cuspóirí sonracha. Féadtar an measúnú seo a chur i gcomparáid ansin le costais níos airde na roghanna níos fairsinge. Tá rioscaí difriúla i gceist freisin i rith chur chun feidhme iarbhír na roghanna mar gheall ar éagsúlacht fhairsinge na roghanna difriúla.

Tugtar achoimre ar an gcomparáid idir na roghanna sa tábla thíos. Déantar é sin trí chóras scórála a chur i bhfeidhm ina ndéantar scóir +, ++ nó +++ a shannadh, a chomhfhreagraíonn do thionchair dhearfacha ísle, mhéanacha nó arda. Tabhair faoi deara freisin gur cuireadh lúibíní () thart ar roinnt de na scóir, rud a thugann le fios go bhfuil tuilleadh neamhchinnteachta i gceist maidir leis na measúnuithe (rud a bhaineann freisin leis na rioscaí a aithníodh). Tá figiúirí costais iomlána don chur chun feidhme sa tábla freisin don cheithre rogha beartais le gur féidir measúnú cost-éifeachtúlachta neasach a dhéanamh.

|| Cás bonnlíne || Rogha 1 || Rogha 2 || Rogha 3 || Rogha 4

Cuspóirí sonracha || || || || ||

Feabhas a chur ar acmhainn an Aontais cabhair dhaonnúil a sholáthar || (+) || (+) || ++ || +++ || ++

Scileanna agus inniúlachtaí na saorálaithe agus a ndálaí oibre a fheabhsú || (+) || (+) || ++ || +++ || ++

Cur chun cinn a dhéanamh ar a infheicthe agus atá luachanna daonnúla an Aontais || (+) || (+) || + || +++ || +++

Acmhainn na n‑eagraíochtaí óstála i dtríú tíortha a fhorbairt || - || - || + || +++ || +++

Feabhas a chur ar chomhchuibheas ar fud na mBallstát chun deiseanna a fheabhsú do shaoránaigh Eorpacha a bheith rannpháirteach sa chabhair dhaonnúil || - || (+) || (++) || ++ || (+)

Treisiú a dhéanamh ar na critéir chun saorálaithe a aithint agus a roghnú || + || ++ || ++ || +++ || +++

Costais chur chun feidhme 2014-2020 || || EUR 3 milliún. || EUR 52 milliún. || EUR 210 milliún. || EUR 212 milliún.

Líon na saorálaithe arna n‑imlonnú || - || - || - || 9.604 || 7.045

Mar chonclúid, bheadh tionchar teoranta ag rogha 1 ar na cuspóirí, ag brath ar an leibhéal úsáide a bhainfí as caighdeáin agus chomh toilteanach agus a bheadh na heagraíochtaí saoralacha bheith rannpháirteach sna sásraí deimhniúcháin. D'fheabhsódh rogha 2 cáilíochtaí na saorálaithe agus chruthófaí leis na dálaí chun imlonnuithe níos éifeachtaí a dhéanamh agus rannchuidiú na saorálaithe san earnáil cabhrach daonnúla a mhéadú. Ní bheadh aon ráthaíocht ann, áfach, go gcuirfí na scileanna a d'fhoghlaimeodh na saorálaithe chun seirbhíse na bpobal áitiúil go hiarbhír. Ní amháin go ndéanfaí an earnáil shaorálach agus an tacaíocht atá ar fáil do shaorálaithe san Eoraip a fheabhsú faoi Rogha 3, ach cumhdaítear gach gné riachtanach leis lena n‑áirithiú go mbeidh saorálaithe ag rannchuidiú leis na hidirghabhálacha cabhrach daonnúla i tríú tíortha go hiarbhír, agus go mbeidh siad ag rannchuidiú le héifeachtacht agus cáilíocht fhoriomlán na cabhrach daonnúla dá bharr sin. D'eascródh costais i bhfad níos airde agus líon teoranta deiseanna imlonnaithe as rogha 4 de thoradh srianta bainistíochta, agus chaillfí na deiseanna a eascraíonn as cur chun feidhme le cur chuige comhpháirtíochta.

Ar na cúiseanna seo, is é rogha 3 rogha na tosaíochta.

Socruithe faireacháin agus meastóireachta

Faireachán

Leanfaidh buanchóras faireacháin dul chun cinn an chláir maidir lena chuspóirí a bhaint amach. Beidh sé bunaithe ar roinnt táscairí, a thiomsóidh agus a thomhaisfidh an comhlacht cur chun feidhme go comhsheasmhach. Leis an gcóras faireacháin, beifear in ann rianú a dhéanamh ar a mhéad agus atá cuspóirí oibríochtúla na scéime á mbaint amach, tabharfar táscairí maidir lena gcuspóirí sonracha a bhaint amach agus tabharfar treoir maidir le cur chun feidhme an chláir a choigeartú i bhfianaise na taithí a fhaightear.

Meastóireacht

Tabharfar faoi mheastóireacht lár téarma ar an scéim trí bliana tar éis tús iarbhír na ngníomhaíochtaí. Tá foráil déanta maidir le meastóireacht deiridh ag deireadh an chláir. Féadfar staidéir mheastóireachta bhreise ar ghnéithe sonracha den scéim a sheoladh trá ar bith i rith cur chun feidhme na scéime, má tá an chosúlacht ar an scéal go bhfuil gá aon chuid den scéim a choigeartú nó a athmhúnlú.